Для павышэння ўзроўню бяспекі насельніцтва, актывізацыі пажарна-прафілактычнай работы, аналізу яе эфектыўнасці і ацэнкі гатоўнасці тэрыторый да вясенне-летняга пажаранебяспечнага перыяду з 4 па 29 красавіка 2016 года ў нашым раёне праходзіць рэспубліканская акцыя па папярэджанні пажараў і гібелі людзей ад іх у жылым фондзе. Мэта акцыі – знізіць колькасць пажараў, якія адбываюцца па прычыне незахавання грамадзянамі правілаў пажарнай бяспекі. У гэтыя дні будуць праведзены рэйды, падчас якіх супрацоўнікі МНС правераць жыллё, нагадаюць аб правілах пажарнай бяспекі ў быце, на вытворчасці і пры развядзенні вогнішчаў.